На основу члана 46. Закона о планирању и изградњи („Службени гласник РС“, број 72/2009, 81/2009-исправка, 64/2010-одлука УС, 24/2011, 121/2012, 42/2013-одлука УС, 50/2013-одлука УС, 54/2013-одлука УС, 98/2013 - одлука УС, 132/2014, 145/2014, 83/2018, 31/2019, 37/2019 и 9/2020), члана 40. ( ''Службени лист општине Чајетина '' , број 2/2019 ), Скупштина општине Чајетина , на седници од 27. августа 2020.године , доноси

**ОДЛУКУ О ИЗРАДИ ИЗМЕНА И ДОПУНА ПЛАНА ГЕНЕРАЛНЕ РЕГУЛАЦИЈЕ НАСЕЉЕНОГ МЕСТА ЧАЈЕТИНА (СЕДИШТЕ ОПШТИНЕ) СА НАСЕЉЕНИМ МЕСТОМ ЗЛАТИБОР – ДРУГА ФАЗА**

**Члан 1.**

**Назив плана**

Доношењем ове Одлуке приступа сеизради измена и допуна Плана генералне регулације насељеног места Чајетина (седиште општине) са насељеним местом Златибор - друга фаза („Службени лист Општине Чајетина“, бр. 12/2013 и 7/2019), у даљем тексту: измене и допуне Плана генералне регулације.

**Члан 2.**

**Оквирна граница измена и допуна Плана генералне регулације**

Задржана је постојећа граница дефинисана Планом генералне регулације насељеног места Чајетина (седиште општине) са насељеним местом Златибор - друга фаза („Службени лист Општине Чајетина“, бр. 12/2013 и 7/2019).

Саставни део ове одлуке је графички приказ са границом обухвата измена и допуна Плана генералне регулације.

**Члан 3.**

**Услови и смернице планских докумената вишег реда и ширег подручја и списак потребних подлога за план**

Плански основ за израду измена и допуна Плана генералне регулације је:

* Просторни план Општине Чајетина („Службени лист Општине Чајетина“ број 10/2010)
* План генералне регулације насељеног места Чајетина (седиште општине) са насељеним местом Златибор - друга фаза („Службени лист Општине Чајетина“, бр. 12/2013 и 7/2019)

За потребе Плана генералне регулације, користиће се дигитална катастарска подлога добијена од Републичког геодетског завода - Служба за катастар непокретности Чајетина.

**Члан 4.**

**Начела планирања, коришћења, уређења и заштите простора из важеће планске документације**

С обзиром да је предмет обраде у Плану генералне регулације простор који је великим делом изграђен, даљи развој подразумева првенствено усаглашавање фактичког и планираног стања, као и усаглашавање Плана генералне регулације насељеног места Чајетина (седиште општине) са насељеним местом Златибор - друга фаза („Службени лист Општине Чајетина“, бр. 12/2013 и 7/2019) са Уредбом о утврђивању просторног плана подручја посебне намене парка природе "Златибор" ("Службени гласник РС" бр. 2/20).

**Члан 5.**

**Визија и циљ израде измена и допуна плана**

Основни циљ израде измена и допуна овог Плана генералне регулације је утврђивање правила уређења и грађења, односно стварање планског основа за:

* усаглашавање Плана генералне регулације насељеног места Чајетина (седиште општине) са насељеним местом Златибор - друга фаза („Службени лист Општине Чајетина“, бр. 12/2013 и 7/2019) са Уредбом о утврђивању просторног плана подручја посебне намене парка природе "Златибор" ("Службени гласник РС" бр. 2/20)
* унапређење комуналне и саобраћајне инфраструктуре и подизање нивоа комуналне опремљености као и повећање конкурентности простора;
* подстицај развоја туризма, кроз планирану изградњу;
* дефинисање јавног интереса и разграничење површина јавних и осталих намена.

**Члан 6.**

**Концептуални оквир планирања, са предлогом основних намена простора и коришћења земљишта**

Изменама и допунама Плана генералне регулације насељеног места Чајетина (седиште општине) са насељеним местом Златибор - друга фаза додатно ће се разрадити простор који је већ дефинисан Планом генералне регулације насељеног места Чајетина (седиште општине) са насељеним местом Златибор - друга фаза („Службени лист Општине Чајетина“, бр. 12/2013 и 7/2019), односно усагласити са Просторним планом подручја посебне намене парка природе "Златибор" ("Службени гласник РС" бр. 2/20).

**Члан 7.**

**Начин финансирања израде измена и допуна планског документа, назив носиоца израде и рок за израду**

Средства за израду измена и допуна Плана генералне регулације обезбедиће се из буџета Општине Чајетина.

Носилац израде плана је Општинска управа Чајетина. Израда измена и допуна Плана генералне регулације повериће се најповољнијем понуђачу након спроведеног поступка у складу са Законом о јавним набавкама.

Рок за израду нацрта измена и допуна Плана генералне регулације је 120 дана од дана ступања на снагу ове одлуке, не рачунајући време потребно за спровођење законске процедуре.

**Члан 8.**

**Место и начин обављања јавног увида**

Носилац израде измена и допуна Плана након доношења ове Одлуке организује рани јавни увид у складу са чланом 45а. Закона о планирању и изградњи, који се оглашава у средствима јавног информисања и у електронском облику на интернет страници општине Чајетина и траје 15 дана од дана објављивања.

Након обављене стручне контроле Нацрта плана од стране Комисије за планове, у складу са чланом 49.Закона о планирању и изградњи, План се упућује на јавни увид у трајању од 30 дана, који се оглашава у дневним и локалним средствима јавног информисања.

Подаци о месту, начину и времену излагања нацрта Плана на јавни увид огласиће се у дневном листу и локалним средствима информисања.

О излагању Плана на јавни увид стара се носилац израде.

**Члан 9.**

**Остали елементи**

За потребе израде измена и допуна Плана генералне регулације, не приступа се изради Стратешке процене утицаја на животну средину, на основу претходно обављеног поступка о одлучивању, сходно Закону о стратешкој процени утицаја на животну средину (“Службени гласник РС”, број 135/2004 и 88/2010).

Измене и допуне Плана генералне регулације израдиће се у четири (4) истоветих примерка у штампаном (аналогном) и два (2) истоветна примерка у дигиталном облику.

**Члан 10.**

 Ова одлука ступа на снагу осмог дана од дана објављивања у ''Службеном листу општине Чајетина'' .

**СКУПШТИНА ОПШТИНЕ ЧАЈЕТИНА**

**Број: 02-58/2020-01 од 27. августа 2020.године**

 **ПРЕДСЕДНИК**

 **Скупштине општине,**

*Арсен Ђурић*